2019 թվականից Հայաստանն անցնում է ծրագրային բյուջետավորման ձեւաչափին, հետեւաբար բացի ծախսվող ֆինանսական միջոցներից կարեւորվելու են դրանց դիմաց ստացվող արդյունքները: ՀՀ ֆինանսների նախարար Ատոմ Ջանջուղազյանի խոսքերով` այսուհետ ուշադրության կենտրոնում պետք է լինեն արդյունքները, այլ ոչ թե գործընթացը եւ գործողությունները. «Այսինքն` ոչ թե կարեւորվելու է դրամական միավորը, որը ծախսվել է, այլ` ինչ արդյունք է ձեռք բերվել այդ ֆինանսական միջոցների ծախսման արդյունքում: Դա հնարավորություն կտա չափելի դարձնել արդյունքները»: